கேள்வி: ஒற்றைநிறைவுறாக் கொழுப்பு பற்றி தகவல் சொல்.
பதில்: ஒற்றைநிறைவுறா கொழுப்பு (monounsaturated fat) அல்லது ஒற்றைநிறைவுறா கொழுப்பு அமிலம் (MUFA; MonoUnsaturated Fatty Acid) என்பவை கொழுப்பு அமிலம் தொடரியில் ஒரேயொரு இரட்டைப் பிணைப்பினையும், மீதமுள்ள அனைத்து கார்பன் அணு ஒற்றைப்பிணைப்பினையும் கொண்டிருக்கும் கொழுப்பு அமிலம். ஆனால், பல்நிறைவுறா கொழுப்பு அமிலம் ஒன்றுக்கும் மேற்பட்ட இரட்டைப் பிணைப்புகளைக் கொண்ட கொழுப்பு அமிலங்களாகும். கொழுப்பு அமிலங்கள் ஒரு முனையில் ஆல்க்கைல் தொகுதியும், மறு நுனியில் கார்பாக்சிலிக் அமிலத் தொகுதியினையும் கொண்ட நீள்தொடரி மூலக்கூறுகள். இரட்டைப் பிணைப்புகளின் எண்ணிக்கை குறையக்குறைய கொழுப்பு அமிலங்களின் கூழ்மம் (பாகுநிலை), கனபரிமாணம் (தடிமன்), உருகுநிலை ஆகியவை அதிகரிக்கும். எனவே, ஒற்றைநிறைவுறா கொழுப்பு அமிலங்கள், பல்நிறைவுறா கொழுப்பு அமிலங்களைக் காட்டிலும் (அதிக இரட்டைப் பிணைப்புகளைக் கொண்டவை) அதிகமான உருகுநிலையையும், நிறைவுற்ற கொழுப்பு அமிலங்களைக் காட்டிலும் (இரட்டைப் பிணைப்புகள் இல்லாதவை) குறைந்த உருகுநிலையையும் கொண்டவையாகும். ஒற்றைநிறைவுறா கொழுப்பு அமிலங்கள் அறை வெப்பநிலை திரவம், உறைநிலை நிலையில் திண்மம் அல்லது அரைத் திண்மநிலையிலோ இருக்கும். ஒலெயிக் அமிலம் (18:1&nbsp;n&minus;9) ஒற்றைநிறைவுறா கொழுப்பு அமிலத்திற்கு ஓர் உதாரணமாகும். Image:Oleic-acid-skeletal.svg (ஒலெயிக் அமிலத்தின் அடிப்படை வாய்ப்பாடு) Image:Oleic-acid-3D-vdW.png (ஒலெயிக் அமிலத்தின் வெளிநிரப்பு கட்டமைப்பு)